For anden gang på kort tid er kunstværker blevet ødelagt. Først blev kunstværket 'Camp Fire' af Ingvar Cronhammar i Odense skrottet ved en fejl.

Nu er det omstridte kunstværk i Aarhus, hvor en tysk kunstner malede dele af Mindeparken med rød og hvid akrylmaling, næsten forsvundet.

Det skriver Århus Stiftstidende, der også bringer billeder fra parken, efter kunstværket er forsvundet.

Græsset er tilsyneladende blevet klippet, selv om det ikke var planen.

Kunstmuseet Aros, der står bag kunstudstillingen 'The Garden', hvor værket indgår, er ifølge avisen fortørnet.

- Det er vi vrede over, siger presseansvarlig Anne Riis til avisen.

Læs også : Skrottet ved en fejl: Kunstværk skal genskabes af professionelle

Vi er ved at finde ud af, hvad der er sket - om entreprenøren er kørt igennem kunstværket med plæneklipperen. Kim Gulvad Svendsen, chef for drift og vedligeholdelse i Aarhus

Det ventes ikke umiddelbart, at værket vil blive malet op igen.

Kommunen er på sagen

Aarhus Kommune er nu ved at undersøge, om græsset er blevet klippet - og i givet fald af hvem, fortæller Kim Gulvad Svendsen, der er chef for drift og vedligeholdelse i kommunen, til Århus Stiftstidende.

- Vi er ved at finde ud af, hvad der er sket - om entreprenøren er kørt igennem kunstværket med plæneklipperen, siger han.

Læs også : Borgmester inviterer til debat om rødt kunstværk

Hvis græsset - stik imod planen - er blevet klippet, er det ifølge den kommunale chef en "fadæse".

Vandbaseret, omstridt kunstværk